
Bratislava 		február 2025


Správa
Výboru Národnej rady Slovenskej republiky pre ľudské práva a národnostné menšiny k voľbe dvoch členov/členiek Správnej rady Ústavu pamäti národa

Národná rada Slovenskej republiky svojím uznesením č. 305 z 11. júna 2024 určila Výbor Národnej rady Slovenskej republiky pre ľudské práva a národnostné menšiny, aby ako príslušný výbor plnil úlohy vyplývajúce z ustanovení zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov v znení neskorších predpisov (zákon o pamäti národa), a aby pripravoval návrhy na voľbu a odvolanie členov/členiek Správnej rady Ústavu pamäti národa.
Dňami 6. decembra 2024 a 14. februára 2025 v súlade s § 10 ods. písm. a) citovaného zákona zaniklo členstvo dvoch členov Správnej rady Ústavu pamäti národa zvolených Národnou radou Slovenskej republiky. 
§ 12 ods. 2 zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov v znení neskorších predpisov (zákon o pamäti národa) ustanovuje, že po zániku členstva člena správnej rady volí nového člena ten orgán, ktorý volil predchádzajúceho. 
Vzhľadom na vyššie uvedené skutočnosti Výbor NR SR pre ľudské práva a národnostné menšiny prekladá návrh na voľbu dvoch členov/členiek Správnej rady Ústavu pamäti národa na šesťročné funkčné obdobie.
Na návrh predsedníčky výboru Lucie Plavákovej stanovil Výbor Národnej rady Slovenskej republiky pre ľudské práva a národnostné menšiny lehotu na podanie návrhov na kandidátov a kandidátok do 17. januára 2025. Do tejto lehoty boli výboru podané nasledovné návrhy:
prof. Martin Homza, Dr. (poslanec Roman Michelko),
	Ing. Pavol Hric (poslanec Marián Čaučík),
MVDr. Miloš Jesenský, PhD. (poslanec Ján Podmanický),
	Mgr. Zuzana Kumanová, PhD. (poslankyňa Ingrid Kosová),
	prof. PhDr. Róbert Letz, PhD. (poslanec Marián Čaučík),
	PhDr. Pavol Mutafov (poslanec Viliam Zahorčák),
	doc. Mgr. Eva Škorvanková, PhD. (poslanec Ondrej Prostredník)
Výbor prerokoval návrhy na kandidátov a kandidátok na svojej 30. schôdzi dňa 3. februára 2025 a svojím uznesením č. 48 konštatoval, že navrhnutí kandidáti a kandidátky spĺňajú podmienky podľa § 11 zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov v znení neskorších predpisov (zákon o pamäti národa).
Výbor Národnej rady Slovenskej republiky pre ľudské práva a národnostné menšiny ďalej v prijatom uznesení
odporučil
Národnej rade Slovenskej republiky, aby
1. zvolila dvoch členov/dve členky Správnej rady Ústavu pamäti národa z predložených návrhov, a
2. uskutočnila opakovanú voľbu v prípade, že vo voľbe nebude zvolený potrebný počet členov/členiek Správnej rady Ústavu pamäti národa s tým, že do opakovanej voľby postupujú všetci kandidáti a kandidátky, ktorí vo voľbe nezískali potrebný počet hlasov.

Bratislava 3. februára 2025




Lucia Plaváková v. r.
predsedníčka Výboru Národnej rady Slovenskej republiky pre ľudské práva a národnostné menšiny








Zoznam kandidátov na členov Správnej rady Ústavu pamäti národa
1) prof. Martin Homza, Dr.
Rok narodenia: 1967
Vzdelanie:
Absolvent Univerzity Komenského v Bratislave (Filozofická fakulta UK - odbor Slovenský jazyk, literatúra a história)
Absolvent Stredoeurópskej univerzity v Budapešti (odbor Medieval Studies)
Titul Dr. získal v odbore Slovenské dejiny získal v roku 1995 na Filozofickej fakulte UK obhajobou dizertačnej práce s názvom „Vzťahy stredovekého Spiša a Malopoľska od príchodu Slovanov do r. 1241“.
Titul profesor získal v roku 2012
Pracovné skúsenosti:
1990 – súčasnosť - pedagogické pôsobenie na Filozofickej fakulte UK
2001 – 2008 - riaditeľ Kláštorisko, n. o.
2017 – 2023 - vedúci Katedry slovenských dejín na Filozofickej fakulte UK
2018 – 2024 - člen správnej rady Ústavu pamäti národa
2023 – súčasnosť - člen Slovenského historického ústavu v Ríme
----------------------------------------------------------------------------------------------------------------
2) Ing. Pavol Hric
Dátum narodenia: 1957
Vzdelanie:
1974 – 1979 - STU/SVST Elektrotechnická Fakulta– Odbor Technická kybernetika
Pracovné skúsenosti:
1980 – 1989 - programátor - INORGA Košice, Ústav  pre automatizáciu a riadenie v priemysle
1990 – 1992 - programátor - VDAMOS Softwarové družstvo
1993 – 2025 - riaditeľ, systémový analytik, architekt IS - APEX a.s. Košice, Projektovanie informačných systémov
2021 – 2025 - riaditeľ, MOK - Múzeum obetí komunizmu 
-----------------------------------------------------------------------------------------------------------------
3) MVDr. Miloš Jesenský, PhD.
Rok narodenia: 1971
Vzdelanie:
1995 - ukončené vzdelanie na Univerzite veterinárskeho lekárstva v Košiciach.
2008 - ukončené doktorandské štúdium na Univerzite Komenského v Bratislave 
Pracovné skúsenosti:
1995 – 1999 - samostatný odborný pracovník Historického oddelenia Východoslovenského múzea v Košiciach (špecializácia na dejiny farmácie a medicíny)
Od 1998 – 2008 - externý ašpirant Historického ústavu Slovenskej akadémie vied
2001 – 2006 - odborný bibliograf Žilinskej knižnice
2006 – 2008 - pracovník na Odbore informácií a zahraničných vzťahov Žilinského samosprávneho kraja
2008 – 2019 - riaditeľ Kysuckého múzea v Čadci (popri tom externe prednášal muzeológiu na Fakulte humanitných vied Žilinskej univerzity)
2019 – 2020 - samostatný odborný pracovník Národného osvetového centra v Bratislave
Súčasné zamestnanie - pracovník vo vydavateľstve Belianum Univerzity Mateja Bela v Banskej Bystrici
----------------------------------------------------------------------------------------------------------------
4) Mgr. Zuzana Kumanová, PhD.
Rok narodenia: 1970
Vzdelanie:
1984 – 1998 - Gymnázium v Púchove
1988 – 1994 - Univerzita Komenského v Bratislave, Filozofická fakulta - Odbor História-etnológia (Magisterské Štúdium)
1994 – 1998 - Univerzita Komenského v Bratislave, Filozofická fakulta - Odbor Etnológia (Postgraduálne štúdium)
Pracovné skúsenosti:
1998 – 2002 - projektová manažérka, Nadácia pre podporu občianskych aktivít Bratislava       (Naplň práce: príprava podkladov k programom PHARE, určeným pre rozvoj občianskej spoločnosti, zabezpečenie grantového procesu a regrantingu, konzultácie a kooperácia s prijímateľmi podpory)
1999 – súčasnosť - projektová manažérka a štatutárna zástupkyňa, Občianske združenie In Minorita (Náplň práce: koordinácia a realizácia projektov občianskeho združenia, lektorovanie v oblasti dejín a kultúry Rómov, facilitácia verejných stretnutí
2004 – súčasnosť - SZČO, oblasti tvorby a koordinácie projektov, realizácie kultúrno-osvetových aktivít
2011 – 2013 - riaditeľka odboru, generálny štátny radca, Úrad splnomocnenca vlády SR pre rómske komunity (Náplň práce: príprava strategických materiálov, koordinácia činnosti regionálnych kancelárií a koncepčná ¢činnosť' na zabezpečenie chodu úradu)
2013 – 2015 - externá spolupráca, Úrad splnomocnenca vlády SR pre národnostné menšiny (Náplň práce: príprava podkladov k dotačnej schéme strategických materiálov)
2015 – 2018 - členka externého tímu, Útvar splnomocnenca vlády SR pre podporu NRO   (Náplň práce: príprava strategických dokumentov, príprava akčných plánov a konzultácie k jednotlivým projektom, facilitácia verejných stretnutí, podpora participácie aktérov rozvoja)
2016 – 2020 - externá spolupráca, Úrad splnomocnenca vlády SR pre rómske komunity (Náplň práce: príprava strategických materiálov, facilitácia prípravy akčných plánov Stratégie začlenenia Rómov)
2019 – 2020 - externá spolupráca, Implementačná agentúra pri MPSVaR SR (Náplň práce: expert v Národnom projekte Budovanie odborných kapacít na komunitnej úrovni)
2019 – súčasnosť - externá spolupráca, Vysoká škola zdravotníctva a sociálnej práce sv. Alžbety (Náplň práce: vysokoškolský pedagóg pre predmety sociálna práca s MRK)
2020 – 2021 - štátna tajomníčka, Ministerstvo kultúry SR
2021 – 2022 - poradca ústavného činiteľa, Ministerstvo spravodlivosti SR
2023 – 2023 - asistentka poslanca NR SR, Národná rada SR
2023 – 2024 - hlavný štátny radca, Ministerstvo spravodlivosti SR
2024 – súčasnosť - odborný koordinátor v NP Spolu pre komunity, Ministerstvo práce, sociálnych vecí a rodiny SR
-----------------------------------------------------------------------------------------------------------------
5) prof. PhDr. Róbert Letz, PhD.
Rok narodenia: 1967
Vzdelanie:
1991 - Filozofická fakulta UK v Bratislave - Odbor Filozofia-história (Magisterské štúdium)
1994 - Filozofická fakulta UK v Bratislave - Odbor Slovenské dejiny (Doktorandské štúdium - Externé)
1997 - docent, Filozofická fakulta Trnavskej Univerzity v Trnave - Odbor Slovenské dejiny 
2004 - profesor, inaugurácia na Trnavskej Univerzite v Trnave - Odbor História
Pracovné skúsenosti:
1991 – 1992 - Historický ústav Slovenskej akadémie vied 
1992 – súčasnosť - Katedra histórie a didaktiky dejepisu Pedagogickej fakulty UK
2004 – 2020 - vedúci katedry histórie a didaktiky dejepisu Pedagogickej fakulty UK
2020 – súčasnosť - zástupca vedúceho katedry histórie a didaktiky dejepisu Pedagogickej fakulty UK
-----------------------------------------------------------------------------------------------------------------
Pracovné skúsenosti:
6) PhDr. Pavol Mutafov
Rok narodenia: 1954
Vzdelanie:
Titul Mgr. - FF UPJŠ v Prešove – Odbor filozofia-dejepis
Titul PhDr. - FF UPJŠ v Prešove – v odbore ,,Teória vyučovania dejepisu”
Pracovné skúsenosti:
1979 – 1994 - učiteľ na SPŠ dopravnej v Košiciach
1990 – 2010 - poslanec MČ v Košiciach, Poslanec mesta Košice
1994 – 2010 - starosta MČ Košice Západ, poslanec KSK, člen predsedníctva ZMOS-u
2003 – 2011 - člen DR VV a. s.
2010 – 2013 - asistent primátora mesta Košice
2013 – 2020 - riaditeľ UP Košice
-----------------------------------------------------------------------------------------------------------------
Pracovné skúsenosti:
7) doc. Mgr. Eva Škorvanková, PhD.
Rok narodenia: 1976
Vzdelanie:
1995 – 2001 - Univerzita Komenského v Bratislave, Filozofická fakulta (magisterské Štúdium)
2001 – 2005 - Univerzita Komenského v Bratislave, Filozofická fakulta (dizertačná práca: Vytváranie juhoslovanskej identity vo vyučovaní dejepisu v medzivojnovom období)
Pracovné skúsenosti:
2007 – súčasnosť – výučba, Univerzita Komenského v Bratislave, Filozofická fakulta, katedra všeobecných dejín (povinné kurzy: Svet v rokoch 1871-1939, Všeobecné dejiny 4, Európa v medzivojnovom období, Roky appeasementu európskej politike, Osobnosti 20. storočia, Úvod do štúdia 19. a 20. storočia, Európa a svet v prvej polovici 20. storočia, Európa na ceste k prvej svetovej vojne, Juhovýchodná Európa v 19. a 20. storočí, Stredná Európa v 20. storočí, Moderné dejiny strednej Európy, Seminár k bakalárskej práci, Seminár k diplomovej práci)
2007 – súčasnosť - odborný asistent, Univerzita Komenského v Bratislave, Filozofická fakulta
2022 – súčasnosť' - docent, Univerzita Komenského v Bratislave, Filozofická fakulta
2022 – súčasnosť - odborný konzultant, Televízia Markíza
2022 - odborný konzultant, Rozhlas a televízia Slovenska/Slovenská televízia a rozhlas
2022 – 2023 - výskumný pracovník, Univerzita Sv. Cyrila a Metoda v Trnave, Filozofická fakulta
2024 – súčasnosť - lektor - expert (Projekt Digitálna transformácia vzdelávania Školy DiTEdu - tvorba obsahu (metodík), výskum, vzdelávanie učiteľov, podpora digitálnej transformácie vzdelávania)

Návrh

UZNESENIE
NÁRODNEJ RADY SLOVENSKEJ REPUBLIKY

z ..... 2025


k návrhu na voľbu dvoch členov/členiek Správnej rady Ústavu pamäti národa (tlač 650)


Národná rada Slovenskej republiky

zvolila
podľa § 12 ods. 2 zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 - 1989 a o založení Ústavu pamäti národa a o doplnení niektorých zákonov (zákon o pamäti národa) 

................................................. a


.................................................


za členov/členky Správnej rady Ústavu pamäti národa na šesťročné funkčné obdobie. 






